|  |  |  |  |  |
| --- | --- | --- | --- | --- |
|  | | **Θεσσαλονίκη 7 /12/2018** | |  |
| **ΕΛΛΗΝΙΚΗ ΔΗΜΟΚΡΑΤΙΑ** | |  | |  |
| **ΥΠOYΡΓΕΙΟ ΠΑΙΔΕΙΑΣ EΡΕΥΝΑΣ& ΘΡΗΣΚΕΥΜΑΤΩΝ** | |  | **Αρ. Πρωτοκ.** |  |
| **ΠΕΡΙΦΕΡΕΙΑΚΗ Δ/ΝΣΗ Π.Ε. & Δ.Ε. ΚΕΝΤΡΙΚΗΣ ΜΑΚΕΔΟΝΙΑΣ** | | **ΠΡΟΣ** | **Ταξιδιωτικά Γραφεία** |  |
| **1ο 12/Θ Πειραματικό Δημοτικό Σχολείο(ενταγμένο στο ΑΠΘ)** | |  |  |  |
| **Ταχ. Δ/νση:** | **Αρχ. Μουσείου 29** |  |  |  |
| **Ταχ. Κώδικας:** | **54640 Θεσσαλονίκη** |  |  |  |
| **Πληροφορίες:** | **Χατζηβασιλείου Ευάνθης** |  |  |  |
| **Τηλέφωνο:** | **2310-837917** |  |  |  |
| **Φαξ:** | **2310-837917** |  |  |  |
| **Ηλε)κτρ.Ταχ*.:*** | **mail@1dim-aei- thess.thess.sch.gr** |  |  |  |
| **URL** | **1dim-aei- thess.thess.sch.gr** |  |  |  |

**Θέμα: «Πρόσκληση εκδήλωσης ενδιαφέροντος σχετικά με 4ημερη επίσκεψη του σχολείου στο Ευρωπαϊκό Κοινοβούλιο στο Στρασβούργο»**

Ο Δ/ντής του 1ου ΠΔΣΘ-ΑΠΘ ζητά εκδήλωση ενδιαφέροντος από τα νομίμως λειτουργούντα τουριστικά γραφεία για τη διοργάνωση 4 ημερης επίσκεψης στο Στρασβούργο (Γαλλίας) μετά από πρόσκληση Ευρωβουλευτή και στη Βασιλεία (Ελβετία) στο πλαίσιο προγράμματος e twinning.

**ΛΗΞΗ ΠΡΟΘΕΣΜΙΑΣ ΠΡΟΣΦΟΡΩΝ**

**14 Δεκεμβρίου 2018 και ώρα 13.00**

Οι προσφορές των τουριστικών γραφείων θα κατατεθούν σε κλειστούς φακέλους στο γραφείο της Δ/νσης του σχολείου. Εκπρόθεσμες προσφορές δε θα ληφθούν υπόψη.

Η επίσκεψη θα πραγματοποιηθεί από **26/3/2019** ως **29/3/2019** (τρεις διανυκτερεύσεις) με αναμενόμενη συμμετοχή περίπου 50 ατόμων.

Παρακαλούμε να κατατεθούν σε κλειστό φάκελο οι προσφορές των τουριστικών πρακτορείων με τιμή κατ’ άτομο συμμετοχής, συμπεριλαμβανομένων των φόρων και του ΦΠΑ, λαμβάνοντας υπόψη τα κάτωθι:

**Τρόπος μετακίνησης**

1. **Αεροπορικώς** με **πρωινή πτήση** στις **26/3/2019** από τη Θεσσαλονίκη και επιστροφή στη Θεσσαλονίκη με **απογευματινή πτήση στις 29/3/2019.**
2. **Με λεωφορείο,** από το αεροδρόμιο προς τους προορισμούς της επίσκεψης (Στρασβούργο, Βασιλεία). Το λεωφορείο θα είναι συνεχώς διαθέσιμο για τις μετακινήσεις στις πόλεις τις επόμενες μέρες, σύμφωνα με το πρόγραμμα της επίσκεψης που ορίζει το σχολείο.
3. **Το λεωφορείο** θα πληροί τις απαιτούμενες από το νόμο προδιαγραφές (για κάθε χώρα που θα επισκεφτούμε) για τη μεταφορά μαθητών και θα είναι διαθέσιμο σύμφωνα με το πρόγραμμα που θα καταρτιστεί από το σχολείο.

**Διαμονή**

1. Η διαμονή θα είναι σε ξενοδοχείο 3 ή 4 αστέρων σε κεντρικό σημείο και θα περιλαμβάνει πρωινό (μια προσφορά) ή ημιδιατροφή (δεύτερη προσφορά). Τα δωμάτια θα είναι δίκλινα, τρίκλινα και τετράκλινα ανάλογα με τις συμμετοχές, για τους μαθητές τους γονείς και τους εκπαιδευτικούς συνοδούς τους, σύμφωνα με τον σχολικό κατάλογο.
2. Η μετακίνηση με το λεωφορείο θα περιλαμβάνει ξενάγηση από τοπικό ελληνόφωνο ξεναγό σε όλες τις πόλεις που θα επισκεφτούμε σύμφωνα με το πρόγραμμα.

**Πρόγραμμα επίσκεψης**

1. Μετάβαση στο Στρασβούργο όπου θα επισκεφτούμε ύστερα από πρόσκληση ευρωβουλευτή το Ευρωκοινοβούλιο το πρωί της 27ης Μαρτίου 2019 και στη Βασιλεία για να επισκεφτούμε το απόγευμα της 28ης Μαρτίου 2019 το Ελληνικό Σχολείο της πόλης στο πλαίσιο προγράμματος e twinning.
2. Επιθυμητές επισκέψεις στις πόλεις Χαιδελβέργη, Κολμάρ, Στουτγάρδη και Μπάντεν Μπάντεν και ξεναγήσεις σε αξιοθέατα αυτών.

**Η προσφορά θα εξασφαλίζει τα κάτωθι:**

* Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία καθώς και πρόσθετη προαιρετική ασφάλιση σε περίπτωση ατυχήματος ή ασθενείας μαθητή ή συνοδού/εκπ/κού.
* Η προσφορά θα περιλαμβάνει την παροχή πρωινού στα ξενοδοχεία. Παρακαλούμε όπως υποβληθεί και δεύτερη προσφορά με ημιδιατροφή.
* Όλοι οι κοινόχρηστοι χώροι του ξενοδοχείου θα είναι στη διάθεση του σχολείου και σε λειτουργία κατά τη διαμονή.
* Το τουριστικό πρακτορείο δεσμεύεται να προσκομίσει αντίγραφο διαθεσιμότητας και κράτησης των δωματίων στα επιλεγμένα ξενοδοχεία μετά τη σύνταξη ιδιωτικού συμφωνητικού και την καταβολή της α δόσης. Σε περίπτωση αλλαγής καταλύματος με ευθύνη του πρακτορείου, το πρακτορείο δεσμεύεται για την πλήρη καταβολή των καταβληθέντων χρημάτων και αποδεσμεύει το σχολείο από το ιδιωτικό συμφωνητικό
* Το συνολικό ποσό θα καταβληθεί σε τρεις (3) δόσεις: οι δύο πρώτες πριν την επίσκεψη στο Στρασβούργο σε χρονικά διαστήματα που θα συμφωνηθούν και η τελευταία μετά την επιστροφή
* Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από την πλευρά του (η κάλυψη θα γίνεται από την τραπεζική εγγύηση του τουριστικού πρακτορείου και το ποσό θα καθορίζεται από το σχολείο και θα είναι τουλάχιστον 2πλασιο του συμφωνηθέντος ποσού)
* Σε περίπτωση που δεν πραγματοποιηθεί η επίσκεψη στις προβλεπόμενες ημερομηνίες λόγω ανωτέρας βίας (πόλεμος, εκλογές κ.ά.) δεν υπάρχει οικονομική επιβάρυνση του σχολείου
* Επιστροφή του ποσού συμμετοχής μαθητή και συνοδού στην επίσκεψη, σε περίπτωση που για λόγους ανωτέρας βίας ή ασθενείας ματαιωθεί η συμμετοχή του
* Για τις παραπάνω υπηρεσίες ζητείται η τελική συνολική τιμή (με ΦΠΑ) της επίσκεψης αλλά και η επιβάρυνση ανά μαθητή και συνοδό γονέα.
* Η αναγραφόμενη τιμή της προσφοράς δεν θα μεταβληθεί για κανένα λόγο και οποιαδήποτε αναπροσαρμογή των τιμών στη διαμονή και μετακίνηση θα βαρύνει αποκλειστικά το ταξιδιωτικό πρακτορείο
* Η αποδοχή των όρων της παρούσας πρόσκλησης δεσμεύει το πρακτορείο και οι όροι αυτοί θα αναγράφονται στο ιδιωτικό συμφωνητικό που θα υπογραφεί μεταξύ σχολείου και πρακτορείου που θα περιλαμβάνει τις λεπτομέρειες της μετακίνησης και του ταξιδιού

Κατά την αξιολόγηση των προσφορών θα ληφθεί υπόψη η αναλυτική περιγραφή των υπηρεσιών και η εμπειρία του πρακτορείου που θα εγγυάται την αρτιότερη και ασφαλέστερη οργάνωση της επίσκεψης.

Με την κατάθεση της προσφοράς τα ταξιδιωτικό πρακτορείο θα καταθέσει και υπεύθυνη δήλωση ότι διαθέτει σήμα λειτουργίας που βρίσκεται σε ισχύ.

**Ο Διευθυντής**

**Χατζηβασιλείου Ευάνθης**